CELEX: 32018D0607(01)
Language: lv
Date: 2018-06-06 00:00:00
Title: Komisijas Īstenošanas lēmums (2018. gada 6. jūnijs), ar ko saskaņā ar Eiropas Parlamenta un Padomes Regulu (EK) Nr. 1107/2009 izveido darba programmu tādu darbīgo vielu apstiprinājumu atjaunošanas pieteikumu novērtēšanai, kuru termiņš beidzas 2022., 2023. un 2024. gadā (Dokuments attiecas uz EEZ.)

7.6.2018   
            
            
               LV
            
            
               Eiropas Savienības Oficiālais Vēstnesis
            
            
               C 195/20
            
         KOMISIJAS ĪSTENOŠANAS LĒMUMS
   (2018. gada 6. jūnijs),
   ar ko saskaņā ar Eiropas Parlamenta un Padomes Regulu (EK) Nr. 1107/2009 izveido darba programmu tādu darbīgo vielu apstiprinājumu atjaunošanas pieteikumu novērtēšanai, kuru termiņš beidzas 2022., 2023. un 2024. gadā
   (Dokuments attiecas uz EEZ)
   (2018/C 195/07)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 18. pantu,
   tā kā:
   
               (1)
            
            
               Daudzu darbīgo vielu, kas apstiprinātas saskaņā ar Regulu (EK) Nr. 1107/2009 un ir iekļautas Komisijas Īstenošanas regulas (EK) Nr. 540/2011 (2) pielikuma B un E daļās, [apstiprinājuma] termiņš beidzas laikā no 2022. gada 1. janvāra līdz 2024. gada 31. decembrim. Minētās darbīgās vielas ir uzskaitītas Komisijas Īstenošanas regulas (ES) Nr. 686/2012 (3) pielikuma C daļā, kurā atjaunošanas procedūras nolūkos dalībvalstīm ir sadalīta minēto vielu novērtēšana, par katru darbīgo vielu ieceļot ziņotāju dalībvalsti un otro ziņotāju dalībvalsti.
            
         
               (2)
            
            
               Ņemot vērā laiku un resursus, kas nepieciešami, lai dalībvalstis un Eiropas Pārtikas nekaitīguma iestāde (“iestāde”) pabeigtu novērtēt pieteikumus uz attiecīgo darbīgo vielu apstiprinājuma atjaunošanu, ir nepieciešams izveidot darba programmu, grupējot līdzīgas darbīgās vielas un nosakot prioritātes atbilstīgi drošuma apsvērumiem saistībā ar cilvēku un dzīvnieku veselību un vidi, kā noteikts Regulas (EK) Nr. 1107/2009 18. pantā.
            
         
               (3)
            
            
               Ir lietderīgi paredzēt, ka identificē un prioritārā kārtā novērtē vielas, par kurām, ņemot vērā to īpašības, ir gaidāms, ka tās varētu neatbilst apstiprināšanas kritērijiem, kas izklāstīti Regulas (EK) Nr. 1107/2009 II pielikuma 3.6.2.–3.6.5. punktā un 3.7. punktā.
            
         
               (4)
            
            
               Īstenošanas regulas (ES) Nr. 686/2012 pielikuma C daļā norādīto darbīgo vielu vidū ir lietderīgi identificēt īstenošanas regulas (EK) Nr. 540/2011 pielikuma E daļā norādītās aizstājamās vielas, kuru apstiprinājuma laikposms vielu īpašību dēļ nepārsniedz septiņus gadus. Ir arī lietderīgi identificēt vielas, kuras Komisijas Īstenošanas regulas (ES) 2015/408 (4) pielikumā norādītas aizstājamo vielu sarakstā. Programmā šo vielu novērtēšanai būtu jāpiešķir prioritāte.
            
         
               (5)
            
            
               Darbīgajām vielām fluksapiroksādam, biksafēnam, sedaksānam, penflufēnam un pentiopirādam ir līdzīgas īpašības. Darbīgajām vielām dinātrija fosfītiem (fosfonātiem) un kālija fosfītam (fosfonātiem) ir līdzīgas īpašības. Darbīgajām vielām eigenolam, geraniolam un timolam ir līdzīgas īpašības. Darbīgajām vielām Trichoderma atroviride (celms I-1237) un Trichoderma asperellum (celms T34) ir līdzīgas īpašības. Darbīgajām vielām benzovindiflupīram un izopirazāmam ir līdzīgas īpašības. Ir lietderīgi salāgot iestādes veiktas novērtēšanas un salīdzinošās izvērtēšanas procesa grafiku vielām, kam ir līdzīgas īpašības, tāpēc dokumentācija par minētajām vielām būtu jāiesniedz to attiecīgajām ziņotājām dalībvalstīm, ievērojot vienādu termiņu.
            
         
               (6)
            
            
               Ņemot vērā resursus, kādi pieejami iestādēm, kuras veic apstiprinājumu atjaunošanas pieteikumu novērtēšanu, nevar izslēgt, ka šajā lēmumā paredzētās vielu novērtēšanas prioritāšu noteikšanas rezultātā dažu citu darbīgo vielu apstiprinājums var beigties, pirms ticis pieņemts lēmums par šādu vielu apstiprinājuma atjaunošanu. Šādos gadījumos šādu darbīgo vielu apstiprinājuma laikposms būtu savlaicīgi jāpagarina saskaņā ar Regulas (EK) Nr. 1107/2009 17. pantu.
            
         
               (7)
            
            
               Papildus noteikumam par līdzīgu darbīgo vielu grupēšanu, pamatojoties uz to novērtēšanas prioritātēm, Regulas (EK) Nr. 1107/2009 18. pants paredz arī, ka darba programmai ir jāietver īpaši elementi. Regulas (EK) Nr. 1107/2009 18. panta otrās daļas a)–e) punktu un f) punktu īsteno attiecīgi ar Īstenošanas regulām (ES) Nr. 844/2012 un (ES) Nr. 686/2012,
            
         IR NOLĒMUSI ŠĀDI.
   Vienīgais pants
   Ar šo tiek pieņemta šā lēmuma pielikumā izklāstītā darba programma.
   
      Briselē, 2018. gada 6. jūnijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 309, 24.11.2009., 1. lpp.
   
   
      (2)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).
   
      (3)  Komisijas 2012. gada 26. jūlija Īstenošanas regula (ES) Nr. 686/2012, ar ko atjaunošanas procedūras nolūkos dalībvalstīm sadala tādu darbīgo vielu novērtēšanu, kuru apstiprinājums beidzas ne vēlāk kā 2018. gada 31. decembrī (OV L 200, 27.7.2012., 5. lpp.).
   
      (4)  Komisijas 2015. gada 11. marta Īstenošanas regula (ES) 2015/408 par Eiropas Parlamenta un Padomes Regulas (EK) Nr. 1107/2009 attiecībā uz augu aizsardzības līdzekļu laišanu tirgū 80. panta 7. punkta īstenošanu un aizstājamo vielu saraksta izveidošanu (OV L 67, 12.3.2015., 18. lpp.).
   
      PIELIKUMS
      
         1.   
         
            Darba programma attiecas uz saskaņā ar Regulu (EK) Nr. 1107/2009 apstiprinātajām darbīgajām vielām, kuras norādītas Īstenošanas regulas (ES) Nr. 686/2012 pielikuma C daļā.
         
      
      
         2.   
         Prioritātes attiecībā uz darbīgo vielu apstiprinājumu atjaunošanas pieteikumu novērtēšanu un līdzīgu darbīgo vielu grupēšanu, kā paredzēts Regulas (EK) Nr. 1107/2009 18. pantā, ir šādas:
         
                     a)
                  
                  
                     Prioritāte ir tādu pieteikumu novērtēšanai, kuri attiecas uz apstiprinājumu atjaunošanu darbīgajām vielām, par kurām, ņemot vērā to īpašības, ir paredzams, ka tās varētu neatbilst apstiprināšanas kritērijiem, kas izklāstīti Regulas (EK) Nr. 1107/2009 II pielikuma 3.6.2.–3.6.5. punktā un 3.7. punktā. Šādus novērtējumus attiecīgi veic bez kavēšanās vai ar pēc iespējas mazāku kavēšanos.
                  
               
                     b)
                  
                  
                     Prioritāte ir tādu pieteikumu novērtēšanai, kuri attiecas uz apstiprinājumu atjaunošanu darbīgajām vielām, kas norādītas Regulas (EK) Nr. 540/2011 pielikuma E daļas sarakstā kā aizstājamās vielas un kam, ņemot vērā to īpašības, apstiprinājums piešķirts ne ilgāk kā uz septiņiem gadiem. Prioritāte ir arī tādu pieteikumu novērtēšanai, kuri attiecas uz Īstenošanas regulas 2015/408 pielikumā norādīto darbīgo vielu apstiprinājumu atjaunošanu. Šādus novērtējumus attiecīgi veic bez kavēšanās vai ar pēc iespējas mazāku kavēšanos.
                  
               
                     c)
                  
                  
                     Ņemot vērā vielu attiecīgo īpašību līdzību, gadījumos, kad dokumentācijas iesniegšanas datumi atšķiras, apstiprinājuma laikposmu, ja nepieciešams, savlaicīgi pagarina saskaņā ar Regulas (EK) Nr. 1107/2009 17. pantu, lai salāgotu iestādes veikta novērtēšanas un salīdzinošās izvērtēšanas procesa grafiku šīm vielām:
                     
                                 i)
                              
                              
                                 fluksapiroksāds, biksafēns, sedaksāns, penflufēns un pentiopirāds;
                              
                           
                                 ii)
                              
                              
                                 dinātrija fosfīti (fosfonāti) un kālija fosfīti (fosfonāti);
                              
                           
                                 iii)
                              
                              
                                 eigenols, geraniols un timols;
                              
                           
                                 iv)
                              
                              
                                 
                                    Trichoderma atroviride (celms I 1237) un Trichoderma asperellum (celms T34);
                              
                           
                                 v)
                              
                              
                                 benzovindiflupīrs un izopirazāms.
                              
                           
               
                     d)
                  
                  
                     Ja dažu darbīgo vielu, uz kurām neattiecas a) un b) apakšpunkts, apstiprinājums no pieteikumu iesniedzēja neatkarīgu iemeslu dēļ visticamāk beigsies, pirms pieņemts lēmums par šādu vielu apstiprinājuma atjaunošanu, šādu darbīgo vielu apstiprinājuma laikposmu savlaicīgi pagarina saskaņā ar Regulas (EK) Nr. 1107/2009 17. pantu.